b'\n_START_ARTICLE_\nPetter Herman Rosenberg\n_START_PARAGRAPH_\nPetter Herman Rosenberg (21. maaliskuuta 1798 Vaasa \xe2\x80\x93 20. tammikuuta 1874 Vaasa) oli suomalainen virkamies, josta tuli kamarineuvos._NEWLINE_Rosenbergin vanhemmat olivat majuri Per Herman Ros\xc3\xa9n af Rosenstein ja sep\xc3\xa4n tyt\xc3\xa4r Anna Beata Sp\xc3\xa5nberg, joiden avioton poika h\xc3\xa4n oli. Koulua k\xc3\xa4yty\xc3\xa4\xc3\xa4n Rosenberg tuli 1811 eli vain 13-vuotiaana Korsholman eli Mustasaaren etel\xc3\xa4isen kihlakunnan vt. henkikirjoittajaksi sek\xc3\xa4 1818 vt. ja 1824 vakinaiseksi kruununvoudiksi. Erotessaan virastaan 1858 h\xc3\xa4nelle my\xc3\xb6nnettiin kamarineuvoksen arvonimi. Rosenberg oli pidetty virkamies, joka osallistui valtionkomiteoiden ty\xc3\xb6h\xc3\xb6n. H\xc3\xa4n my\xc3\xb6s harjoitti liiketoimintaa ja viljan lainausta ja teki huomattavia lahjoituksia Mustasaaren ja Koivulahden kirkoille sek\xc3\xa4 oman kihlakuntansa k\xc3\xb6yhille. Rosenbergin omaisuuden peri h\xc3\xa4nen oma avioton poikansa Herman Antell, joka puolestaan lahjoitti sen taiteen ja tieteen hyv\xc3\xa4ksi. H\xc3\xa4n maalautti is\xc3\xa4st\xc3\xa4\xc3\xa4n kaksi muotokuvaa, joista toinen on Ateneumin taidemuseon kokoelmissa._NEWLINE_Rosenbergin puoliso vuodesta 1818 oli Catharina Christina Kaskas (k. 1859).'